title: Regulamentul de punere în aplicare (UE) 2015/1489 al Comisiei din 3 septembrie 2015 privind autorizarea preparatului de Lactobacillus plantarum NCIMB 30238 și de Pediococcus pentosaceus NCIMB 30237 ca aditiv furajer pentru hrana tuturor speciilor de animale (Text cu relevanță pentru SEE)

text:
               4.9.2015

               RO

               Jurnalul Oficial al Uniunii Europene

               L 231/1

         REGULAMENTUL DE PUNERE ÎN APLICARE (UE) 2015/1489 AL COMISIEI
   din 3 septembrie 2015
   privind autorizarea preparatului de Lactobacillus plantarum NCIMB 30238 și de Pediococcus pentosaceus NCIMB 30237 ca aditiv furajer pentru hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedura de acordare a unei astfel de autorizații. Articolul 10 alineatul (7) din Regulamentul (CE) nr. 1831/2003, coroborat cu articolul 10 alineatele (1)-(4), stabilește dispozițiile specifice pentru evaluarea produselor utilizate în Uniune ca aditivi pentru însilozare.

               (2)

               În conformitate cu articolul 10 alineatul (1) litera (b) din Regulamentul (CE) nr. 1831/2003, preparatele de Lactobacillus plantarum MBS-LP-01 (NCIMB 30238) și de Pediococcus pentosaceus MBS-PP-01 (NCIMB 30237) au fost înscrise în Registrul aditivilor pentru hrana animalelor ca produse existente care aparțin grupei funcționale „aditivi pentru însilozare”, pentru toate speciile de animale.

               (3)

               În conformitate cu articolul 10 alineatul (2) din Regulamentul (CE) nr. 1831/2003, coroborat cu articolul 7, s-au depus două cereri de autorizare a preparatelor respective ca aditivi furajeri pentru hrana tuturor speciilor de animale, solicitându-se ca aditivii să fie clasificați în categoria „aditivi tehnologici” și în grupa funcțională „aditivi pentru însilozare”. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 23 mai 2012 (2) și 11 septembrie 2014 (3) că, în condițiile de utilizare propuse, preparatele respective nu au efecte nocive asupra sănătății animale și umane ori asupra mediului. Autoritatea a concluzionat, de asemenea, că amestecul preparatelor de Pediococcus pentosaceus NCIMB 30237 și de Lactobacillus plantarum NCIMB 30238, atunci când este utilizat în proporție de 8:2, are potențialul de a îmbunătăți conservarea substanțelor nutritive în furajele însilozate pregătite din materii ușor, relativ dificil și dificil de însilozat. Autoritatea nu consideră că sunt necesare cerințe specifice pentru monitorizarea ulterioară introducerii pe piață. În plus, autoritatea a verificat raportul privind metodele de analiză a aditivului destinat hranei pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Cele două cereri au fost evaluate separat pentru siguranță și eficacitate, dar autoritatea a concluzionat că eficacitatea a fost demonstrată numai în cazul amestecului, într-o proporție foarte precisă, a celor două preparate. Prin urmare, se propune să fie autorizat numai un preparat. Evaluarea preparatului de Lactobacillus plantarum NCIMB 30238 și de Pediococcus pentosaceus NCIMB 30237 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.

               (6)

               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

               (7)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Autorizare
   Se autorizează preparatul menționat în anexă, aparținând categoriei „aditivi tehnologici” și grupei funcționale „aditivi pentru însilozare”, ca aditiv pentru hrana animalelor, în condițiile stabilite în anexa respectivă.
   Articolul 2
   Măsuri tranzitorii
   Preparatul specificat în anexă și hrana pentru animale care îl conține, produse și etichetate înainte de 24 martie 2016, în conformitate cu normele aplicabile înainte de 24 septembrie 2015, poate continua să fie introdus pe piață și utilizat până la epuizarea stocurilor existente.
   Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 septembrie 2015.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  EFSA Journal 2012; 10(6):2732 și 2733.

      (3)  EFSA Journal 2014; 12(9):3829.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă analitică

                  Specie sau categorie de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  CFU/kg de materie nouă

                     Categoria aditivilor tehnologici. Grupa funcțională: aditivi pentru însilozare

                  1k21008

                  —

                  Lactobacillus plantarum
                  NCIMB 30238
                  Pediococcus pentosaceus
                  NCIMB 30237

                     Compoziția aditivului

                  Preparat de Lactobacillus plantarum NCIMB 30238 cu un conținut minim de 2,0 × 1010 CFU/g de aditiv și de Pediococcus pentosaceus NCIMB 30237 cu un conținut minim de 2,6 × 1010 CFU/g de aditiv.

                     Caracterizarea substanței active

                  Celule viabile de Lactobacillus plantarum NCIMB 30238 și de Pediococcus pentosaceus NCIMB 30237.

                     Metoda analitică
                      (1)

                  Numărarea de Lactobacillus plantarum NCIMB 30238 în aditivul furajer: metoda prin etalare pe placă Petri folosind agar MRS (EN 15787).
                  Identificarea de Lactobacillus plantarum NCIMB 30238: electroforeză în gel în câmp pulsatil (PFGE).
                  Numărarea de Pediococcus pentosaceus NCIMB 30237 în aditivul furajer: metoda prin etalare pe placă Petri (EN 15786)
                  Identificarea de Pediococcus pentosaceus NCIMB 30237: electroforeză în gel în câmp pulsatil (PFGE)

                  Toate speciile de animale

                  —

                  —

                  —

                              1.

                              În instrucțiunile de utilizare a aditivului și a preamestecului, se precizează condițiile de depozitare.

                              2.

                              Conținut minim de Lactobacillus plantarum NCIMB 30238 și de Pediococcus pentosaceus NCIMB 30237: 1 × 108 CFU (proporție 1:4) per kg de materie nouă.

                              3.

                              Pentru siguranță: se recomandă ca în timpul manipulării să se utilizeze dispozitive de protecție respiratorie și a ochilor, precum și mănuși.

                  24 septembrie 2025

         (1)  Detaliile privind metodele analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) nr. 1351/2011 al Comisiei din 20 decembrie 2011 de modificare a Regulamentului (CE) nr. 747/2001 al Consiliului cu privire la suspendarea contingentelor tarifare ale Uniunii și a cantităților de referință pentru anumite produse agricole originare din Cisiordania și din Fâșia Gaza

text:
               21.12.2011

               RO

               Jurnalul Oficial al Uniunii Europene

               L 338/29

         REGULAMENTUL DE PUNERE ÎN APLICARE (UE) NR. 1351/2011 AL COMISIEI
   din 20 decembrie 2011
   de modificare a Regulamentului (CE) nr. 747/2001 al Consiliului cu privire la suspendarea contingentelor tarifare ale Uniunii și a cantităților de referință pentru anumite produse agricole originare din Cisiordania și din Fâșia Gaza
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 747/2001 al Consiliului din 9 aprilie 2001 privind modul de gestionare a unor contingente tarifare comunitare și a unor cantități de referință pentru produse care ar putea beneficia de preferințe în temeiul acordurilor cu anumite țări mediteraneene și de abrogare a Regulamentelor (CE) nr. 1981/94 și (CE) nr. 934/95 (1), în special articolul 5 alineatul (1) litera (b),
   întrucât:

               (1)

               A fost încheiat un Acord sub forma unui schimb de scrisori între Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole prelucrate, pește și produse pescărești și de modificare a Acordului de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte (2) („acordul”). Acordul a fost aprobat, în numele Uniunii, prin Decizia 2011/824/UE a Consiliului (3).

               (2)

               Acordul prevede aplicarea unor concesii tarifare sporite, pe durata unei perioade de zece ani de la data intrării în vigoare a acordului, pentru importurile în Uniunea Europeană a unor cantități nelimitate de produse originare din Cisiordania și din Fâșia Gaza. Acordul mai prevede posibilitatea prelungirii perioadei concesiilor tarifare sporite, în funcție de evoluția economică viitoare a Cisiordaniei și a Fâșiei Gaza.

               (3)

               Deoarece acordul prevede liberalizarea suplimentară a schimburilor comerciale cu produse agricole, produse agricole prelucrate, pește și produse pescărești, este necesar să se suspende, pe durata perioadei de aplicare a acordului, aplicarea contingentelor tarifare și a cantităților de referință stabilite în anexa VIII la Regulamentul (CE) nr. 747/2001 privind produsele originare din Cisiordania și din Fâșia Gaza.

               (4)

               Regulamentul (CEE) nr. 4088/87 al Consiliului din 21 decembrie 1987 de stabilire a condițiilor de aplicare a taxelor vamale preferențiale la importul anumitor produse de floricultură originare din Cipru, Israel, Iordania și Maroc, precum și Cisiordania și Fâșia Gaza (4) a fost abrogat de Regulamentul (CE) nr. 1234/2007 al Consiliului (5).

               (5)

               Regulamentul (CEE) nr. 700/88 al Comisiei din 17 martie 1988 de stabilire a normelor de aplicare a regimului aplicabil importului în Comunitate al anumitor produse de floricultură originare din Cipru, Israel, Iordania și Maroc, precum și Cisiordania și Fâșia Gaza (6) a fost abrogat de Regulamentul (CE) nr. 1227/2006 al Comisiei (7).

               (6)

               Ca urmare a abrogărilor, articolul 2 din Regulamentul (CE) nr. 747/2001, care prevede neeligibilitatea florilor proaspete tăiate și a bobocilor de flori pentru concesii tarifare în cazul nerespectării condițiilor de preț stabilite în Regulamentul (CEE) nr. 4088/87, a devenit redundant și trebuie eliminat.

               (7)

               Prin urmare, Regulamentul (CE) nr. 747/2001 trebuie modificat în consecință.

               (8)

               Deoarece acordul intră în vigoare la 1 ianuarie 2012, prezentul regulament trebuie să se aplice începând cu aceeași dată.

               (9)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 747/2001 se modifică după cum urmează:

               1.

               Se introduce articolul 1a, cu următorul text:
               „Articolul 1a
               Suspendarea aplicării contingentelor tarifare și a cantităților de referință pentru produse originare din Cisiordania și din Fâșia Gaza
               Aplicarea contingentelor tarifare și a cantităților de referință stabilite în anexa VIII privind produsele originare din Cisiordania și din Fâșia Gaza se suspendă temporar pentru o perioadă de zece ani începând de la 1 ianuarie 2012.
               Totuși, în funcție de evoluția economică viitoare a Cisiordaniei și a Fâșiei Gaza, se poate lua în considerare o prelungire cu o perioadă suplimentară, cel târziu cu un an înainte de expirarea perioadei de zece ani prevăzută de acord, sub forma unui schimb de scrisori aprobat în numele Uniunii prin Decizia 2011/824/UE a Consiliului (8).

               2.

               Articolul 2 se elimină.

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 2011.

            Pentru Comisie

            Președintele

         José Manuel BARROSO

      (1)  JO L 109, 19.4.2001, p. 2.

      (2)  JO L 328, 10.12.2011, p. 5.

      (3)  JO L 328, 10.12.2011, p. 2.

      (4)  JO L 382, 31.12.1987, p. 22.

      (5)  JO L 299, 16.11.2007, p. 1.

      (6)  JO L 72, 18.3.1988, p. 16.

      (7)  JO L 222, 15.8.2006, p. 4.

      (8)  JO L 328, 10.12.2011, p. 2.”


title: Regulamentul de punere în aplicare (UE) nr. 1024/2014 al Comisiei din 26 septembrie 2014 de stabilire a coeficientului de alocare aplicabil cantităților care fac obiectul cererilor de licențe de import introduse de la 8 la 14 septembrie 2014 în cadrul contingentelor tarifare deschise de Regulamentul (CE) nr. 891/2009 și de Regulamentul de punere în aplicare (UE) nr. 170/2013 în sectorul zahărului și de suspendare a depunerii acestor cereri de licențe

text:
               27.9.2014

               RO

               Jurnalul Oficial al Uniunii Europene

               L 283/44

         REGULAMENTUL DE PUNERE ÎN APLICARE (UE) NR. 1024/2014 AL COMISIEI
   din 26 septembrie 2014
   de stabilire a coeficientului de alocare aplicabil cantităților care fac obiectul cererilor de licențe de import introduse de la 8 la 14 septembrie 2014 în cadrul contingentelor tarifare deschise de Regulamentul (CE) nr. 891/2009 și de Regulamentul de punere în aplicare (UE) nr. 170/2013 în sectorul zahărului și de suspendare a depunerii acestor cereri de licențe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul (CE) nr. 891/2009 al Comisiei (2) și Regulamentul de punere în aplicare (UE) nr. 170/2013 al Comisiei (3) au deschis contingente tarifare anuale pentru importul de produse din sectorul zahărului.

               (2)

               Cantitățile care fac obiectul cererilor de licențe de import introduse de la 8 la 14 septembrie 2014 pentru subperioada cuprinsă între 1 și 31 octombrie 2014 sunt, pentru numărul de ordine 09.4321, superioare cantităților disponibile. Este necesar, prin urmare, să se stabilească în ce măsură se pot elibera licențele de import, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (4). Este necesar să se suspende până la sfârșitul perioadei contingentare depunerea de noi cereri de licențe pentru acest număr de ordine.

               (3)

               Cantitățile care fac obiectul cererilor de licențe de import introduse de la 8 la 14 septembrie 2014 pentru subperioada cuprinsă între 1 și 31 octombrie 2014 sunt, pentru numărul de ordine 09.4367, egale cu cantitățile disponibile. Este necesar să se suspende până la sfârșitul perioadei contingentare depunerea de noi cereri de licențe pentru acest număr de ordine.

               (4)

               Pentru a se garanta eficiența măsurii, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import introduse în temeiul Regulamentului (CE) nr. 891/2009 și al Regulamentului de punere în aplicare (UE) nr. 170/2013 de la 8 la 14 septembrie 2014 li se aplică coeficientul de alocare indicat în anexa la prezentul regulament.
   (2)   Depunerea de noi cereri de licențe de import este suspendată până la finalul perioadei contingentare 2014/2015 pentru numerele de ordine indicate în anexă.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 septembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (JO L 254, 26.9.2009, p. 82).

      (3)  Regulamentul de punere în aplicare (UE) nr. 170/2013 al Comisiei din 25 februarie 2013 de stabilire a unor măsuri tranzitorii în sectorul zahărului, ca urmare a aderării Croației (JO L 55, 27.2.2013, p. 1).

      (4)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ
      „Zahăr concesii CXL”
      Perioadă contingentară 2014/2015
      Cereri introduse de la 8 la 14 septembrie 2014

                  Nr. de ordine

                  Țară

                  Coeficient de alocare (%)

                  Cereri noi

                  09.4317

                  Australia

                  —

                  —

                  09.4318

                  Brazilia

                  —

                  —

                  09.4319

                  Cuba

                  —

                  —

                  09.4320

                  Orice țară terță

                  —

                  —

                  09.4321

                  India

                  33,311125

                  Suspendate

      „Zahăr din Balcani”
      Perioadă contingentară 2014/2015
      Cereri introduse de la 8 la 14 septembrie 2014

                  Nr. de ordine

                  Țară

                  Coeficient de alocare (%)

                  Cereri noi

                  09.4324

                  Albania

                  —

                  —

                  09.4325

                  Bosnia și Herțegovina

                  —

                  —

                  09.4326

                  Serbia

                  —

                  —

                  09.4327

                  fosta Republică iugoslavă a Macedoniei

                  —

                  —

      Măsuri tranzitorii, „Zahăr de import excepțional” și „Zahăr industrial”
      Perioadă contingentară 2014/2015
      Cereri introduse de la 8 la 14 septembrie 2014

                  Nr. de ordine

                  Tip

                  Coeficient de alocare (%)

                  Cereri noi

                  09.4367

                  Măsuri tranzitorii (Croația)

                  —

                  Suspendate

                  09.4380

                  Import excepțional

                  —

                  —

                  09.4390

                  Zahăr industrial

                  —

                  —


title: Regulamentul de punere în aplicare (UE) nr. 484/2012 al Comisiei din 7 iunie 2012 de fixare a valorii maxime a ajutorului acordat pentru depozitarea privată a uleiului de măsline în cadrul procedurii de licitație deschise prin Regulamentul de punere în aplicare (UE) nr. 430/2012

text:
               8.6.2012

               RO

               Jurnalul Oficial al Uniunii Europene

               L 148/22

         REGULAMENTUL DE PUNERE ÎN APLICARE (UE) NR. 484/2012 AL COMISIEI
   din 7 iunie 2012
   de fixare a valorii maxime a ajutorului acordat pentru depozitarea privată a uleiului de măsline în cadrul procedurii de licitație deschise prin Regulamentul de punere în aplicare (UE) nr. 430/2012
   COMISIA EUROPEANĂ,
   Având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (d) coroborat cu articolul 4,
   întrucât:

               (1)

               Regulamentul de punere în aplicare (UE) nr. 430/2012 al Comisiei din 22 mai 2012 de deschidere a procedurii de licitație privind acordarea unui ajutor pentru depozitarea privată a uleiului de măsline (2) prevede două subperioade de licitație.

               (2)

               În conformitate cu articolul 13 alineatul (1) din Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (3), Comisia decide, pe baza ofertelor notificate de statele membre, să fixeze sau să nu fixeze o valoare maximă a ajutorului.

               (3)

               Pe baza ofertelor depuse ca răspuns la prima licitație parțială, este necesar să se fixeze o valoare maximă a ajutorului pentru depozitarea privată a uleiului de măsline pentru subperioada de licitație care se încheie la 5 iunie 2012.

               (4)

               Pentru a transmite un semnal rapid pieței și pentru a asigura gestionarea eficientă a măsurii, prezentul regulament trebuie să intre în vigoare în ziua publicării în Jurnalul Oficial al Uniunii Europene.

               (5)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Pentru subperioada de licitație care se încheie la 5 iunie 2012 în cadrul procedurii de licitație deschise prin Regulamentul de punere în aplicare (UE) nr. 430/2012, valoarea maximă a ajutorului pentru uleiul de măsline este stabilită în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 iunie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 132, 23.5.2012, p. 13.

      (3)  JO L 223, 21.8.2008, p. 3.

      ANEXĂ

                  Produsul

                  Valoarea maximă a ajutorului
                  (EUR/tonă/zi)

                  Ulei de măsline extra virgin

                  0,65

                  Ulei de măsline virgin

                  0,65